b'\n_START_ARTICLE_\nThe Elder Scrolls IV: Knights of the Nine\n_START_PARAGRAPH_\nThe Elder Scrolls IV: Knights of the Nine ir ofici\xc4\x81la papildin\xc4\x81jumu paka lomu sp\xc4\x93les video sp\xc4\x93lei The Elder Scrolls IV: Oblivion. Izsludin\xc4\x81ta 2006. gada 17. oktobr\xc4\xab papildin\xc4\x81jumu paku zieme\xc4\xbcamerik\xc4\x81 izstr\xc4\x81d\xc4\x81ja, public\xc4\x93ja un izlaida Bethesda Softworks, eirop\xc4\x81 sp\xc4\x93li public\xc4\x93ja sadarb\xc4\xabb\xc4\x81 ar Ubisoft. Windows versija ir pieejama vai nu k\xc4\x81 lejupl\xc4\x81de no komp\xc4\x81nijas m\xc4\x81jas lapas vai k\xc4\x81 da\xc4\xbca no tirdzniec\xc4\xabb\xc4\x81 izlaista Oblivion Downloadable Content Collection CD\xc2\xa0\xe2\x80\x94 izdevums, kur\xc4\x81 ietilpst ar\xc4\xab visi iepriek\xc5\xa1 izlaistie lejupl\xc4\x81d\xc4\x93jamie papildin\xc4\x81jumi Oblivion. Xbox 360 versija ir pieejama Xbox Live Marketplace un PlayStation 3 Oblivion iepakot\xc4\x81 versija jau satur Knights of the Nine._NEWLINE_Knights of the Nine darb\xc4\xabba norisin\xc4\x81s ap t\xc4\x81da pa\xc5\xa1a nosaukuma frakciju, kas cen\xc5\xa1as atrast un saglab\xc4\x81t "Crusaders\' Relics" komplektu. Kad atrastas, \xc5\xa1ie artifakti ir j\xc4\x81izmanto, lai pievar\xc4\x93tu karali burvi Umaril, kur\xc5\xa1 grib atriebties Nine Divines. Knights of the Nine tika liel\xc4\x81koties labi uz\xc5\x86emts sp\xc4\x93\xc4\xbcu pres\xc4\x93. Lai gan tas maz izmain\xc4\xabja Oblivion pamata meh\xc4\x81nikas, kriti\xc4\xb7i to v\xc4\x93rt\xc4\x93ja k\xc4\x81 \xc4\xabsu, bet izstr\xc4\x81d\xc4\x81tu papildin\xc4\x81jumu sp\xc4\x93les galvenajam st\xc4\x81stam.'